[Foto's] Bus slaan aan die brand in Pretoria | Maroela Media
[Foto's] Bus slaan aan die brand in Pretoria
'n Bus brand in Pretoria se middestad (10 November 2017) Foto: Brenda Masilela/ANA
'n Bus van die munisipaliteit van Pretoria het Vrydagmiddag in Pretoriusstraat in die middestad aan die brand geslaan.
Tshwane-metropolisiebeamptes wat op die toneel was, het gesê dit is nog nie duidelik wat die brand veroorsaak het nie. Niemand is beseer nie.
Shadrack Ndlovu, 'n brandbestryder wat nie aan diens was nie, het gesê hy het die bus in ligte laaie sien staan. "Mense het probeer om die brand te blus, maar ek kon sien hulle is bang. Ek het gehelp, maar die brand het vinnig versprei en ons kon nie die bus red nie. Ons kon minstens twee motors red wat langs die bus parkeer gestaan het."
Ndlovu het gesê daar was nie enige passasiers in die bus nie.
Matipandile Sotheni se motor, wat langs die bus parkeer gestaan het, is beskadig. "Ek het my motor parkeer en 'n prokureur gaan sien. Iemand het my van 'n 012-nommer geskakel en hulle het gesê die bus langs my motor is aan die brand. Ek moes vinnig jaag om my motor te skuif. Ek het nie gesien wat gebeur het nie."
Die busbestuurder, wat ook op die toneel was, het geweier om met verslaggewers te praat. Hy het wel aan sommige mense gesê die brand is vermoedelik veroorsaak deur bedrading.
'n Motor is beskadig wat langs die bus parkeer gestaan het (10 November 2017) Foto: Brenda Masilela/ANA
Man vas oor beweerde verkragting van vermiste Rustenburg-tiener
Een man met daai klein brandslang vanaf die watertenk in pleks van 'n waterpunt (wat die taxis gebruik vir was) in die straat. Ondersoek ook hoekom hulle dit nie kon blus!